ໄຂກອງປະຊຸມອົງການໄອຍະການປະຊາຊົນບັນດາແຂວງເຂດຊາຍແດນ ລາວ-ຫວຽດນາມ
(ພາບປະກອບ)
ກອງປະຊຸມອົງການໄອຍະການປະຊາຊົນບັນດາແຂວງເຂດຊາຍແດນ ລາວ - ຫວຽດນາມ ຄັ້ງທີ 4 ດ້ວຍຫົວຂໍ້ວ່າ “ຍົກສູງປະສິດທິຜົນການຮ່ວມມືປ້ອງກັນ, ຕ້ານອາດຊະຍາກຳລະຫວ່າງອົງການໄອຍະການປະຊາຊົນຫວຽດນາມ ແລະ ອົງການໄອຍະການປະຊາຊົນລາວ ມຸ່ງໄປເຖິງປະຊາຄົມອາຊຽນ” ເຊິ່ງຖືກດຳເນີນໄປໃນຕອນເຊົ້າວັນທີ 16/10, ຢູ່ຫຼວງພະບາງ, ປະເທດລາວ. ກ່າວຄຳເຫັນໄຂກອງປະຊຸມ, ທ່ານຫົວໜ້າອົງການໄອຍະການປະຊາຊົນສູງສຸດຫວຽດນາມ ຫງວຽນຮ່ວາບິ່ງ ໃຫ້ຮູ້ວ່າ, ໃນໄລຍະຜ່ານມາ, ການພົວພັນຮ່ວມມືມິດຕະພາບ ແລະ ການຮ່ວມມືຕໍ່ສູ້ປ້ອງກັນ, ຕ້ານອາດຊະຍາກຳລະຫວ່າງອົງການໄອຍະການປະຊາຊົນ 2 ປະເທດ ໄດ້ປະກອບສ່ວນສຳຄັນເຂົ້າໃນການຮັບປະກັນຄວາມສະຫງົບປອດໄພ, ຮັກສາສະພາບແວດລ້ອມສັນຕິພາບ, ຄວາມໝັ້ນຄົງໃຫ້ພາລະກິດສ້າງສາ ແລະ ພັດທະນາປະເທດຊາດ. ທ່ານ ຫງວຽນຮ່ວາບິ່ງ ກໍເນັ້ນໜັກວ່າ, ເລື່ອງອາຊຽນ ກາຍເປັນປະຊາຄົມລວມໃນທ້າຍປີ 2015 ນີ້ອາດຈະສ້າງບັນດາສິ່ງທ້າທາຍກ່ຽວກັບຄວາມສະຫງົບປອດໄພ, ຮຽກຮ້ອງໃຫ້ອົງການໄອຍະການ 2 ປະເທດ ສົມທົບກັນຢ່າງແໜ້ນແຟ້ນ ເພື່ອແກ້ໄຂໃນໄລຍະຈະມາເຖິງ. ທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດລາວ, ເຫັນດີຕໍ່ທັດສະນະຂອງທ່ານຫງວຽນຮ່ວາບ່ິງ, ຢືນຢັນວ່າ, ບັນດາປະເທດສະມາຊິກອາຊຽນ ຕ້ອງເພີ່ມທະວີການຮ່ວມມືກ່ຽວກັບຂົງເຂດອາຍາ ແລະ ຍົກສູງຄວາມສາມາດຂອງອົງການໄອຍະການ, ໃນນັ້ນອົງການໄອຍະການຫວຽດນາມ ແລະ ລາວ ຕ້ອງເພີ່ມທະວີການຮ່ວມມືກວ່າອີກ ເພື່ອແນໃສ່ຕໍ່ສູ້ກັບອາຊະຍາກຳຂ້າມຊາດມີການຈັດຕັ້ງຢ່າງມີປະສິດທິຜົນ.
(ແຫຼ່ງຄັດຈາກ VOV)